Diari Oficial de la Generalitat Valenciana


Sumari del DOGV 9912, del 09-08-2024 (2024/8383)

RESOLUCIÓ de 30 de juliol de 2024, del conseller d'Agricultura, Aigua, Ramaderia i Pesca, per la qual s'incrementa l'import global màxim de la convocatòria d'ajudes aprovada per la Resolució de 21 de desembre de 2023, del conseller d'Agricultura, Ramaderia i Pesca, per la qual es convoquen ajudes per a inversions en bioseguretat en vivers escomeses per determinats productors de materials vegetals, per al període 2023, corresponents a l'última anualitat del pla en el marc del Pla de recuperació, transformació i resiliència, finançat per la Unió Europea-NextGenerationEU.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8383

CVE
:   MAXH-L-2564-2797

Data del document
:   30-07-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

Mitjançant la Resolució de 21 de desembre de 2023, del conseller d'Agricultura, Ramaderia i Pesca (DOGV número 9754 / 28.12.2023), es van convocar ajudes per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, per al període 2023, corresponents a l'última anualitat del pla, amb un import global màxim fixat per a la resolució d'expedients d'estes subvencions d'1.906.223,85 €; import que, una vegada realitzada estimació sobre la quantitat necessària per a atendre totes les sol·licituds rebudes, resulta insuficient.

La resolució de convocatòria contempla, en en la part resolutiva primera, apartat 3, que «els imports esmentats es podran incrementar sense necessitat d'una nova convocatòria, fins a la quantitat d'1.000.000 € en els casos i amb les condicions establides en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), així com en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en previsió de possibles necessitats addicionals de crèdit per a atendre la totalitat de les sol·licituds presentades quan resulte insuficient el crèdit inicialment consignat i es donen les circumstàncies que pogueren emparar la tramitació de la modificació pressupostària corresponent.»

En el programa 714M00 MRR, Agricultura i Desenvolupament Rural, dins del component 3 inversió 3, en el pressupost de 2024 s'han incorporat romanents en la línia de subvenció S1112, «Subvencions estatals als operadors professionals de categoria productor de determinats materials vegetals que realitzen inversions en instal·lacions de protecció enfront d'insectes vectors», per import de 401.927,69 euros, 347.887,69 euros procedents del 2022, i 54.040,00 euros del 2023, trobant-se en situació de disponible.

Així mateix, en el mateix programa, i dins del mateix component i inversió, en el pressupost de 2024 s'han incorporat romanents en la línia de subvenció S1113, «Subvencions a inversions en matèria de bioseguretat per a la millora de centres de neteja i desinfecció de vehicles de transport per carretera de bestiar, o per a la construcció de nous centres amb esta finalitat», per import total de 508.214,38 euros, dels quals 91.798,13 euros procedixen del 2022, i 416.416,25 euros del 2023. Este crèdit, que es troba en situació de disponible, no serà necessari per a l'exercici 2024, ja que la convocatòria de subvenció per a l'exercici 2023, mitjançant la Resolució de 22 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica ja va ser concedida existint crèdit sobrant en esta convocatòria, no estant prevista la convocatòria de noves ajudes per a este programa.

El 5 de juliol passat es va publicar en el DOGV la Resolució de 12 de juny de 2024, de la Conselleria d'Hisenda, Economia i Administració Pública, per la qual s'autoritza un ajust entre les dotacions de línies de subvenció de l'annex de transferències i subvencions de capital del programa 714M00 MRR, Agricultura i Desenvolupament Rural, de la Conselleria d'Agricultura, Ramaderia i Pesca, per import de 492.000,00 euros, que suposa una minoració de la línia de concurrència competitiva S1113 (subvencions a inversions en matèria de bioseguretat per a la millora dels centres de neteja i desinfecció de vehicles de transport per carretera de bestiar, o per a la construcció de nous centres amb esta finalitat) per import de 492.000,00 euros, així com l'increment de la dotació inicialment prevista en la línia de concurrència competitiva S1112 (subvencions estatals als operadors professionals de categoria productor de determinats materials vegetals que realitzen inversions en instal·lacions de protecció enfront d'insectes vectors) per import de 492.000,00 euros.

Per tot l'anterior, i de conformitat amb el que es preveu en l'article 11, apartat 2, lletra a), punt 2n, del Decret 77/2019, de 7 de juny, del Consell, de regulació del procediment de gestió del pressupost de la Generalitat,

RESOLC

Incrementar l'import  global màxim fixat per a la resolució d'expedients de la convocatòria d'ajudes  per a inversions en bioseguretat en vivers escomeses per determinats productors de materials vegetals, en el marc del Pla de recuperació, transformació i resiliència, finançat per la Unió Europea-NextGenerationEU, per a l'última anualitat del període 2023, per import de 893.927,69 euros a càrrec de l'aplicació pressupostària D71095196AO97920 G.714M00.77422, de la línia I400839954, «Subvencions estatals als operadors professionals de categoria productor de determinats materials vegetals que realitzen inversions en instal·lacions de protecció front insectes vectors».

  

València, 30 de juliol de 2024

Miguel Barrachina Ros

Conseller d'Agricultura, Aigua, Ramaderia i Pesca